Diari Oficial de la Generalitat Valenciana


Sumari del DOGV 6346, del 02-09-2010 (2010/9443)

RESOLUCIÓ de 23 d'agost de 2010, del director general de Recursos Humans, per la qual es publica l'adjudicació definitiva del concurs de trasllats per a cobrir diverses places d'auxiliar administratiu d'institucions sanitàries dependents de l'Agència Valenciana de Salut, convocat per Resolució de 17 d'agost de 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6346

Data del DOGV
:   02-09-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/9443


Data del document
:   23-08-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 23 d'agost de 2010, del director general de Recursos Humans, per la qual es publica l'adjudicació definitiva del concurs de trasllats per a cobrir diverses places d'auxiliar administratiu d'institucions sanitàries dependents de l'Agència Valenciana de Salut, convocat per Resolució de 17 d'agost de 2009. [2010/9443]  
D'acord amb la base 6 de la Resolució de 17 d'agost de 2009, del director general de Recursos Humans, per la qual es convoca un concurs de trasllats per a cobrir diverses places d'auxiliar administratiu d'institucions sanitàries dependents de l'Agència Valenciana de Salut, i transcorregut el termini d'al·legacions després de la publicació de la resolució provisional del concurs, esta direcció general de Recursos Humans resol publicar en l'annex l'adjudicació definitiva del concurs de trasllats per a cobrir diverses places d'auxiliar administratiu d'institucions sanitàries dependents de l'Agència Valenciana de Salut.  
Les destinacions adjudicades són irrenunciables, llevat que la renúncia estiga motivada per l'obtenció de plaça per raó de la resolució d'un procediment de mobilitat voluntària convocat per una altra administració pública.  
Com que es tracta d'un procediment de resultes, els concursants que obtinguen plaça han de cessar en la plaça bàsica el dia 15 de setembre de 2010. Els terminis per a la presa de possessió començaran el dia 16 de setembre de 2010.  
La presa de possessió de la nova plaça ha d'efectuar-se dins dels tres dies següents al del cessament si la plaça és de la mateixa localitat que la que exercixen; en el termini de cinc dies si és de distinta localitat i del mateix departament de Salut o departament limítrof; en el termini de deu dies si pertany a distinta localitat i departament no limítrof, o en el termini d'un mes si pertany a distint Servici de Salut.   
El termini per a la presa de possessió s'iniciarà quan finalitze el permís o llicència que, si és el cas, haja sigut concedit a la persona interessada, llevat que per causes justificades s'acorde suspendre'n l'aprofitament.   
En el cas que l'adjudicació de plaça supose el reingrés al servici actiu de personal excedent, el termini de presa de possessió serà d'un mes, comptador des del 16 de setembre de 2010.   
Excepte en el cas del paràgraf anterior, el termini de presa de possessió i, si és el cas, la pròrroga, tindrà la consideració de servici actiu, i se'n percebran els havers corresponents a càrrec de la plaça de destinació.  
Hom entendrà que sol·licita l'excedència voluntària per interés particular com a personal estatutari, i serà declarat en tal situació, el personal que no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les pròrrogues que legalment o reglamentària procedisquen. No obstant això, si hi ha causes prou justificades, així apreciades amb audiència prèvia de la persona interessada, pot deixar-se sense efecte la dita situació. En este cas, la persona interessada ha d'incorporar-se a la nova destinació tan prompte desapareguen les causes que ho van impedir quan era el moment.   
Esta resolució pot ser impugnada pels interessats per mitjà de la interposició del recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptats a partir de la publicació de l'acte recorregut, segons que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament poden interposar el recurs de reposició, en el termini d'un mes, de conformitat amb els articles 116 i 117 de la referida Llei 30/92.  
Tot això sense perjuí que s'utilitze qualsevol altre recurs que per al seu dret estimen convenient.  
València, 23 d'agost de 2010.- El director general de Recursos Humans: José Cano Pascual.  
Annex   
  
\* \* \* \* \*Anexo   
